**Magyargencs Község Önkormányzata**

**8517 Magyargencs, Petőfi u. 127.**

**Ügyszám: /2019.**

***Jegyzőkönyv***

Készült: Magyargencs Község Képviselő-testülete 2019. január 21-i nyilvános ülésén, mely 17 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség hivatali helyisége

Jelen vannak: Magyargencs Község Képviselő-testülete részéről

Boros Tamás polgármester

Vida Gábor

dr. Thoma Elek

Süle Tamás

önkormányzati képviselők

Távol van: : Rózsavölgyi László

Érdeklődő: - fő

Tanácskozási joggal: Novák Edit aljegyző

Máté Angelika pénzügyi ügyintéző

**Boros Tamás polgármester** köszönti a megjelenteket, megállapítja, hogy a Képviselő-testület ülése határozatképes, mivel a megválasztott 5 fő képviselő közül 4 fő jelen van. Rózsavölgyi László képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**1/2019.(I.21.) önkormányzati határozat**

Magyargencs Község Önkormányzatának képviselő-testülete 2019. január 21.-i nyilvános rendkívüli ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2019. évi költségvetésének tárgyalása

Előadó: polgármester

1. Magyargencs Község Önkormányzat 2019. évi költségvetésről szóló …/2019. (……) önkormányzati rendelet tárgyalása

Előadó:polgármester

1. Iskolai körzethatár tervezetének tárgyalása

Előadó:polgármester

1. Polgármester 2019. évi szabadságának ütemezése

Előadó:polgármester

1. Vegyes ügyek

Előadó: polgármester

1. Hatósági ügyek

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2019. évi költségvetésének tárgyalása**

**Előadó: polgármester**

Boros Tamás polgármester felkéri Máté Angelika pénzügyi ügyintézőt, hogy ismertesse a hivatal költségvetését.

Máté Angelika pénzügyi ügyintéző elmondja, hogy a költségvetésben a béreken kívül minimális dologi kiadás van, 5 millió Ft-tal került bele a bérleti díj, melyet az önkormányzatoknak lakosságarányosan fizet az önkormányzat. A bérek között 1 fő jubileumi jutalom került kimutatásra, aki az idén még nyugdíjba is megy.

Boros Tamás polgármester megkérdezi, hogy van-e valakinek kérdése, hozzászólása.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**2/2019. (I.21.) önkormányzati határozata**

1. Magyargencs Község Önkormányzatának Képviselő-testülete a Nemesgörzsönyi Közös Önkormányzati Hivatal 2019. évi költségvetését az előterjesztés szerinti tartalommal elfogadja.
2. A 2019. évi költségvetési évben a Nemesgörzsönyi Közös Önkormányzati Hivatal
   1. bevételi főösszege: 83.309 ezer forint, melyből

aa) önkormányzati finanszírozás 77.047 ezer forint

ab) előző évi maradvány 6.262 ezer forint

* 1. kiadási főösszege: 83.309 ezer forint, melyből

ba) személyi juttatások: 63.813 ezer forint,

bb) munkaadókat terhelő járulékok: 11.456 ezer forint,

bc) dologi kiadások: 8.040 ezer forint,

bd) tartalékok 0 ezer forint.

* 1. engedélyezett létszám: 13,87 fő.

1. A Képviselő-testület a Nemesgörzsönyi Közös Önkormányzati Hivatalban a cafetéria-juttatás mértékét köztisztviselőnként egységesen évi 200.000 forint összegben határozza meg.
2. A képviselő-testület megbízza Nemesgörzsöny Község Polgármesterét, hogy a közös hivatal költségvetése Nemesgörzsöny Község Önkormányzatának 2019. évi költségvetésébe való beépítéséről gondoskodjon.
3. A Képviselő-testület megbízza a jegyzőt, hogy a költségvetés végrehajtásáról gondoskodjon.

Felelős: polgármester

Közreműködik: Ivanics Barbara jegyző, Novák Edit aljegyző a költségvetés végrehajtásában

Határidő: 2019. február 15.

**2)Magyargencs Község Önkormányzat 2019. évi költségvetésről szóló …/2019. (……) önkormányzati rendelet tárgyalása**

**Előadó:polgármester**

Boros Tamás polgármester elmondja, hogy pesszimistán került a költségvetés megtervezésre, azok a karbantartások kerültek megtervezésre, melyekről előre van tudomásunk. Pályázati önrész nem került megtervezésre, mivel a Magyar Falu Programhoz nem kell. Megpróbálunk eü intézmény felújításra is pályázni, az ígéret szerint nem lesz kikötés, hogy alkalmazott orvos legyen. Kastély tetőfelújítására is szeretne pályázatot benyújtani. Felkéri Máté Angelika pénzügyi ügyintézőt, hogy ismertesse a költségvetés számait.

Máté Angelika pénzügyi ügyintéző elmondja, hogy az írásos előterjesztés részletesen tartalmazza a kiadások és bevétek magyarázatait. A bevételek között szerepel az OEP finanszírozás, a közfoglalkoztatottak után kapott támogatás, az állami normatíva. Egyre kevesebb közfoglalkoztatott van, ezért kevesebb a támogatás, de ez a kiadási oldalon is megmutatkozik, az is kevesebb. Bérleti díjak 1900 e Ft, szoc étkezés 3200 e Ft-ban, kamat 5 ezer Ft-ban, pénzmaradvány 7.700.- ezer Ft. Kiadási oldalon 3 fő önkormányzati dolgozó lett tervezve, valamint a polgármester illetménye és az egyszerűsített foglalkoztatás keretében foglalkoztatottak díja. A dologi kiadások a 2018 évi teljesítési adatok alapján kerültek megtervezésre összesen 19.900 ezer Ft összegben. A legnagyobb részt a vásárolt élelmezés jelenti, és a közüzemi díjak. Az egyéb intézményi ellátások 650 e Ft összegben a szociális kiadásokat jelentik, Működési célú támogatások államháztartáson belülre az óvoda, pöfi, Gemara felé fizetendő díjak. Államháztartáson kívülre a hulladéklerakó működési hozzájárulása. Beruházáson 270 ezer Ft került tervezésre, ez a kulturális feladatra kapott normatíva 15 %-a, kosárlabda palánk, valamint 3800 ezer Ft került a tartalék került még kimutatásra.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**1/2019.( I.31.) önkormányzati rendelete**

## Magyargencs község Önkormányzat Képviselő-testülete úgy döntött, hogy az önkormányzat 2019. évi költségvetéséről szóló, fenti számú rendeletét az előterjesztésben foglaltaknak megfelelően megalkotja.

**3)Iskolai körzethatár tervezetének tárgyalása**

**Előadó:polgármester**

Boros Tamás polgármester elmondja, hogy a Veszprém Megyei Kormányhivatal megküldte az iskolai körzethatár tervezetet, mellyel kapcsolatban kérik a Képviselő-testület állásfoglalását. A tervezetben a Vargha Gyula Református Általános Iskola Nemesgörzsönyi és Magyargencsi telephelye került meghatározatásra.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**3/2019. (I. 21.) önkormányzati határozat**

Magyargencs Község Önkormányzat Képviselő-testülete úgy döntött, hogy a Veszprém Megyei Kormányhivatal által közzétett kötelező felvételt biztosító általános iskoláinak, körzethatárainak meghatározásának tervezetét Magyargencs Község vonatkozásában jóváhagyja.

Felelős:polgármester, aljegyző

Határidő:azonnal

**4)Polgármester 2019. évi szabadságának ütemezése**

**Előadó:polgármester**

Boros Tamás polgármester ismerteti az előterjesztés tartalmát, a tervezett szabadságainak időpontját.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**4/2019. (I. 21.) önkormányzati határozat**

Magyargencs Község Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 225/C. § (2) bekezdésében foglaltaknak megfelelően Boros Tamás polgármester 2019. évi szabadságának ütemezését jóváhagyja az alábbiak szerint azzal, hogy amint ismertté válik az őszi önkormányzati választás időpontja, sor kerül jelen határozat felülvizsgálatára és az éves szabadság időarányos korrigálására.

január 15., 22., 29.

február 5., 12., 19., 26.

március 5., 12., 19. 26.

április 2., 9., 16.

május 31.

június 11., 12., 21.

július 24-26. között

augusztus 12-13.

szeptember 10., 17., 24.

október 1., 8., 15., 22., 29-30.

november 5., 12.

december 7., 14., 23., 30-31.

A képviselő-testület felkéri az aljegyzőt a szükséges intézkedések megtételére.

**Határidő: folyamatos**

**Felelős: Novák Edit aljegyző**

**5)Vegyes ügyek**

**Előadó: polgármester**

Boros Tamás polgármester elmondja, hogy új cafeteria szabályzat elfogadására van szükség. Ismerteti az erőterjesztést.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**5/2019. (I. 21.) önkormányzati határozat**

Magyargencs Község Önkormányzatának Képviselő-testülete a polgármester cafetéria- juttatásának keretösszegét 2019. évben bruttó 200.000 Ft-ban állapítja meg.

A keretösszeg a juttatás után a munkáltató által fizetendő közterhek összegét is magában foglalja.

A képviselő-testület a cafeteria-juttatással összefüggő szabályokat az előterjesztés szerinti tartalommal elfogadja.

Felkéri az aljegyzőt a szükséges intézkedések megtételére, az alpolgármestert a szabályozás aláírására.

**Határidő: 2019. február 15.**

**Felelősök: Novák Edit aljegyző**

**Vida Gábor alpolgármester**

Boros Tamás polgármester elmondja, hogy ma reggel az ebr42 rendszerben megjelent egy pályázati felhívás a közszolgálati tisztviselők bérrendezésére, melyre ma reggel el is készült az előterjesztés. Vállalnia kell az önkormányzatnak a 46.380.- Ft illetményalap bevezetését a 2019 évre. Felolvassa az előterjesztést.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**6/2019.(I.21.) önkormányzati határozat**

Magyargencs község Önkormányzat képviselő-testülete megismerte és megtárgyalta a 2019. évi Kiegyenlítő bérrendezési alap előirányzatából pályázati úton igényelhető támogatás feltételeit, megállapítja, hogy Nemesgörzsöny község Önkormányzata megfelel az előírt feltételeknek.

Magyargencs község Önkormányzat Képviselő-testülete vállalja, hogy a Kvtv.60.§. (6) bekezdése szerint rendeletben a 2019.évben a hivatalnál foglalkoztatott köztisztviselők vonatkozásában magasabb összegben, 46.380,- ft- ban állapítja meg az illetményalapot.

Magyargencs község Önkormányzat Képviselő-testülete egyúttal nyilatkozik arra vonatkozóan, hogy a Nemesgörzsönyi Közös Önkormányzati Hivatalban 2018 évben, így a pályázati kiírásban szereplő 2018. július 1-én az alkalmazott illetményalap a költségvetési törvényben meghatározott 38.650,- Ft volt.

Magyargencs község Önkormányzat képviselő-testülete felhatalmazza Nemesgörzsöny község Önkormányzatát, hogy a Magyarország 2019. évi költségvetéséről szóló 2018. évi L. törvény 3. számú melléklet I. 12. pontja alapján pályázatot nyújtson be a köztisztviselők illetményének 2019. évi emeléséhez.

A képviselő-testület felkéri Nemesgörzsöny község önkormányzat polgármesterét és a jegyzőt, hogy a pályázatot nyújtsa be.

**Határidő**: 2019. január 25.

**Felelős**: szöveg szerint

Boros Tamás polgármester elmondja, hogy szükséges az illetményalapról rendelet megalkotása. Ismerteti a rendelet tartalmát.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**2/2019. (I. 31 .) számú határozat:**

## Magyargencs Község Önkormányzat Képviselő-testülete úgy döntött, hogy közszolgálati tisztviselők illetményalapjáról szóló fenti számú önkormányzati rendeletet az előterjesztésben foglaltaknak megfelelően megalkotja.

Boros Tamás polgármester elmondja, hogy a konyhát üzemeltető Na-Sze Kft bejelentette, hogy az étkezés térítési díját 700.- Ft/adagra emeli. Ismerteti az előterjesztést, és a rendelettervezetet.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**3/2019. (I. 31 .) számú határozat:**

## Magyargencs Község Önkormányzat Képviselő-testülete úgy döntött, hogy étkeztetés nyersanyagköltségeiről és térítési díjáról szóló fenti számú önkormányzati rendeletet az előterjesztésben foglaltaknak megfelelően megalkotja.

Boros Tamás polgármester elmondja, hogy a Kovács Fa-Business Kft (8497 Adorjánháza, Ady E u. 16.) alatti vállalkozás vállalta egyedül a rezsicsökkentéssel kapcsolatban a tűzifa biztosítását. Problémás a kiszállítás, a kimérés, ezért nem volt kapós a feladat. Sajnos olyan cég nem volt, aki minden típusú tüzelőanyagot biztosítani tudott volna. A briekett és a szén biztosítását Coni Kereskedelmi és Szolgáltató Kft. vállalta, a gázpalackok cseréjét pedig a Vaporis PBgas Kft. fogja elvégezni. A gázt az a vállalkozó vállalta, aki egyébként is rendszeresen jár a faluba, így nem probléma, ha nem egyszerre kell cserélni őket. Javasolja a szerződések megkötését.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**7/2019. (I. 21.) számú határozat:**

Magyargencs Község Önkormányzatának Képviselő-testülete úgy döntött, hogy a Kormány 160/201/.(XI.7.) Korm. határozata értelmében a téli rezsicsökkentésben korábban nem részesült háztartások egyszeri támogatására biztosított természetbeni támogatás biztosítására szerződést köt az alábbi vállalkozásokkal:

* Tüzifa biztosítására: Kovács Fa-Business Kft (8497 Adorjánháza, Ady E u. 16.)
* brikett, szén biztosítására: Coni Kereskedelmi és Szolgáltató Kft. 8360Keszthely, Mátyás király u. 51.
* PB gázpalack biztosítására: Vida Sándorné ev. (8517 Magyargencs, Petőfi u 182.)

Felhatalmazza a polgármestert a szerződések megkötésére.

Felelős: polgármester

Határidő:azonnal

Boros Tamás polgármester elmondja, hogy a falunap idejét ki kellene tűzni. Javasolja a 2019. június 9-ét, akkor van pünkösd hétfő.

A Képviselő-testület egyetért az időponttal.

Az óvoda és az iskola is pályázatot nyújtott be a Tesco által kiírt pályázatra. Az ovi mezítlábas lépegetőt, az iskola petange pályát szeretne. A vásárlások után kapott zsetonnal lehet szavazni.

Boros Tamás polgármester elmondja, hogy az iskolai kazán ismét elromlott, most a szivattyút kell javítani.

Tájékoztatja a Képviselő-testületet, hogy törvényességi felhívás érkezett, mivel a jegyzőkönyvek nem lettek közzétéve a honlapon. A közzététel folyamatban van, a 2018 év már teljesen feltöltésre került.

Magyargencs község Önkormányzat Képviselő-testülete a törvényességi felhívást tudomásul veszi.

dr. Thoma Elek képviselő kéri a polgármestert, hogy a parkoló ismét kerüljön felfestésre itt az út szélén, a posta, védőnői helység, hivatal előtt.

Boros Tamás polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. január 21-i nyilvános ülést 18 óra 21 perckor berekeszti és zárt ülés keretében folytatja tovább.

K.m.f.

**Boros Tamás Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**